CELEX: 62011TN0487
Language: el
Date: 2011-09-09 00:00:00
Title: Υπόθεση T-487/11: Προσφυγή της 9ης Σεπτεμβρίου 2011 — Banco Privado Português, S.A. — και πτωχευτική περιουσία της Banco Privado Português κατά Επιτροπής

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/28
            
         Προσφυγή της 9ης Σεπτεμβρίου 2011 — Banco Privado Português, S.A. — και πτωχευτική περιουσία της Banco Privado Português κατά Επιτροπής
   (Υπόθεση T-487/11)
   2011/C 340/57
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσες: Banco Privado Português, S.A. — υπό εκκαθάριση («BPP») και πτωχευτική περιουσία της Banco Privado Português, S.A. — υπό εκκαθάριση («πτωχευτική περιουσία») (Λισσαβώνα, Πορτογαλία) (εκπρόσωποι: C. Fernandez, F. Pereira Coutinho, M. Esperança Pina, T. Mafalda Santos, R. Leandro Vasconcelos και A. Kéri, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρώσει την Απόφαση της Επιτροπής 2011/346/ΕΕ, της 20ής Ιουλίου 2010, σχετικά με την κρατική ενίσχυση C 33/09 (πρώην NN 57/09, CP 191/09) που χορήγησε η Πορτογαλία υπό μορφή κρατικής εγγύησης υπέρ της BPP (1)·
            
         
               —
            
            
               Επικουρικώς, να ακυρώσει την προσβαλλόμενη απόφαση κατά το μέτρο που κρίνει την κρατική ενίσχυση ταυτόσημη με την παράνομη και ασύμβατη Εγγύηση κατά το χρονικό διάστημα που περιλαμβάνεται μεταξύ 5 Δεκεμβρίου 2008 και 5 Ιουνίου 2009·
            
         
               —
            
            
               Επικουρικότερον, να ακυρώσει την προσβαλλόμενη απόφαση κατά το μέτρο που επιβάλλει την αναζήτηση της (φερομένης) ενισχύσεως, κατά τα άρθρα 2 έως 4·
            
         
               —
            
            
               Όλως επικουρικώς, να ακυρώσει την προσβαλλόμενη απόφαση κατά το μέτρο που επιβάλλει την αναζήτηση μεταξύ 5 Δεκεμβρίου 2008 και 5 Ιουνίου 2009·
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν τους ακόλουθους λόγους.
   
               1)
            
            
               Πρώτος λόγος: έλλειψη αιτιολογίας
               
                           —
                        
                        
                           Η Επιτροπή δεν αιτιολόγησε κατά πόσον η σύσταση της εγγυήσεως ήταν ικανή να επηρεάσει τις συναλλαγές μεταξύ των κρατών μελών και, κατά συνέπεια, να νοθεύσει τον ανταγωνισμό. Ο τρόπος υπολογισμού του ύψους της φερομένης ενισχύσεως δεν αιτιολογείται. Η Επιτροπή δεν αιτιολόγησε ή, αν μη τι άλλο, παρέθεσε συγκεχυμένη και αντιφατική αιτιολογία, όσον αφορά τη διάρκεια της φερομένης ενισχύσεως και, κατά συνέπεια, τον υπολογισμό του ύψους της.
                        
                     
         
               2)
            
            
               Δεύτερος λόγος: παράβαση του στοιχείου β' της παραγράφου 3 του άρθρου 107 ΣΛΕΕ
               
                           —
                        
                        
                           Η Επιτροπή παρέβλεψε το γεγονός ότι η παρασχεθείσα στην BPP κρατική εγγύηση δικαιολογείται υπό το πρίσμα του άρθρου 107, παράγραφος 3, στοιχείο β', ΣΛΕΕ, το οποίο αφορά ενισχύσεις «για την άρση σοβαρής διαταραχής της οικονομίας κράτους μέλους».
                        
                     
         
               3)
            
            
               Τρίτος λόγος: πρόδηλη πλάνη εκτιμήσεως των πραγματικών περιστατικών και, κατά συνέπεια, παράβαση του άρθρου 107, παράγραφος 1, ΣΛΕΕ
               
                           —
                        
                        
                           Η Επιτροπή προέβη σε εσφαλμένη νομική υπαγωγή των πραγματικών περιστατικών και παρεγνώρισε ιδίως το γεγονός ότι η BPP είχε ήδη παύσει να λειτουργεί και ότι αποκλειστικός σκοπός της εγγυήσεως ήταν η χρηματοδότηση προς αντιμετώπιση συγκεκριμένων βαρών του παθητικού, που προϋπήρχαν της συστάσεως της εγγυήσεως. Η συσταθείσα εγγύηση δεν προσπόρισε κανένα πλεονέκτημα στην BPP, δεν επηρέασε τις συναλλαγές μεταξύ κρατών μελών, ούτε νόθευσε τον ανταγωνισμό, ούτε ήταν ικανή να παραγάγει αυτά τα αποτελέσματα, γι’ αυτό και δεν μπορούσε να θεωρηθεί ασύμβατη με την εσωτερική αγορά.
                        
                     
         
               4)
            
            
               Τέταρτος λόγος: παράβαση της παραγράφου 2 του άρθρου 108 ΣΛΕΕ
               
                           —
                        
                        
                           Η προσβαλλόμενη απόφαση επιβάλλει την αναζήτηση της φερομένης ενισχύσεως που δεν είναι ασύμβατη με την εσωτερική αγορά για λόγους απλώς διαδικαστικούς. Ο τρόπος υπολογισμού του προς αναζήτηση ποσού, τον οποίο χρησιμοποιεί, δεν τηρεί τις αρχές που τίθενται στις Κατευθύνσεις της Επιτροπής.
                        
                     
         
               5)
            
            
               Πέμπτος λόγος: προσβολή του δικαιώματος χρηστής διοικήσεως
               
                           —
                        
                        
                           Η Επιτροπή επέβαλε έναν όρο δυσανάλογο και στερούμενο νομικής βάσης, όσον αφορά την υποχρέωση της Πορτογαλίας να κοινοποιήσει την παράταση της εγγυήσεως με τον ίδιο τύπο με εκείνον που προβλέπεται για τις κοινοποιήσεις που απαιτούνται επί νέων ενισχύσεων.
                        
                     
         
               6)
            
            
               Έκτος λόγος: προσβολή των αρχών της ασφάλειας δικαίου και της δικαιολογημένης εμπιστοσύνης
               
                           —
                        
                        
                           Η προσβαλλόμενη απόφαση προσβάλλει τις αρχές της ασφάλειας δικαίου και της δικαιολογημένης εμπιστοσύνης κατά το μέτρο που επιβάλλει την αναζήτηση της φερομένης ενισχύσεως.
                        
                     
         
               7)
            
            
               Έβδομος λόγος: προσβολή του δικαιώματος προς ίση μεταχείριση
               
                           —
                        
                        
                           Η προσβαλλόμενη απόφαση προσβάλλει το δικαίωμα προς ίση μεταχείριση, κατά το μέτρο που χειρίζεται την επίδικη περίπτωση διαφορετικά απ’ άλλες παρόμοιες καταστάσεις.
                        
                     
         
      (1)  ΕΕ 2011, L 159, σ. 95.